recursal/SuperWikiNEXT-32B huggingface dataset:
O **Καίσαρ Α΄**, ιταλ. *Cesare I*, (1530 - 15 Φεβρουαρίου 1575) από τον Οίκο των Γκοντζάγκα, ήταν κόμης της Γκουαστάλα (1557-75).

Βιογραφία
---------

Ήταν ο πρωτότοκος γιος του Φερράντε Α΄, κόμη της Γκουαστάλα, και της Ισαβέλας ντι Κάπουα. Αδελφοί του ήταν ο Φραγκίσκος δούκας του Αριάνο και ο Ιωάννης-Βικέντιος Γκοντζάγκα, καρδινάλιος.

Από τη μητέρα του κληρονόμησε την κομητεία του Αμάλφι και το πριγκιπάτο του Μολφέτα. Ήταν επίσης δούκας του Αριάνο. Ο Φίλιππος Β΄ της Ισπανίας τον έθεσε επικεφαλής του στρατού του στη Λομβαρδία.

Ήταν μέλος της Ακαδημίας των Νυκτών του Βατικανού (Noctes Vaticanae) στο κτήριο *καζίνα Πίο Δ΄* του Βατικανού. Ίδρυσε την Ακαδημία ντέλι Ινβαγκίτι στο ανάκτορο που κληρονόμησε από τον πατέρα του στη Μάντουα. Το 1567-68 μετακίνησε την Αυλή του από τη Μάντουα στη Γκουαστάλα. Είχε αρχιτέκτονα και μηχανικό τον Φραντσέσκο ντα Βολτέρα. Έζησε εκεί ώσπου απεβίωσε το 1575 κι τον διαδέχθηκε ο γιος του Φερράντε Β΄.

Οικογένεια
----------

Το 1560 νυμφεύτηκε την Καμίλα Μπορομέο, αδελφή του Καρόλου Μπορομέο και είχε τέκνο:

* Φερράντε Β΄ 1563-1630, κόμης (κατόπιν δούκας) της Γκουαστάλα.

Υποσημειώσεις
-------------

1. ↑  η Καμίλα από τη μητέρα της ήταν ανιψιά του πάπα Πίου Δ΄ και του αδελφού του κοντοτιέρου Τζαν Τζιάκομο Μέντιτσι

Πηγές
-----

* Losito, Maria (2005). *La Casina Pio IV in Vaticano*. Vaticna City: Pontificia Accademia delle Scienze.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 5734518
* LCCN: n92084270
* ISNI: 0000 0000 3012 5024
* GND: 119141469
* BNE: XX5126601

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Cesare I Gonzaga  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το jDownloader είναι ένα ανοικτού κώδικα πρόγραμμα λήψης αρχείων, προγραμματισμένο σε Java, το οποίο επιτρέπει στους χρήστες να κατεβάζουν αρχεία και να κόβουν αρχεία από ιστότοπους εύκολης αποθήκευσης αρχείων, όπως το Rapidshare και το Megaupload αυτόματα. Οι χρήστες μπορούν να κανονίζουν τα αρχεία, που θέλουν να κατεβάσει το πρόγραμμα και μπορούν να τα κάνουν παύση ή να σταματήσουν την λήψη τους. Τα συμπιεσμένα αρχεία RAR, μετά το κατέβασμα, αποσυμπιέζονται αυτόματα από το ίδιο το πρόγραμμα.

Οι προγραμματιστές του δήλωσαν ότι η άδεια χρήσης του προγράμματος μπορεί να αλλάξει έτσι ώστε να μπορεί να περιλαμβάνει κομμάτια κλειστού κώδικα κυρίως για λόγους ασφαλείας, αλλά 
θα παραμείνει ως προς τα υπόλοιπα σημεία του πρόγραμμα ανοικτού κώδικα.

Παροχές
-------

Το jDownloader υποστηρίζει τη "αναμονή χρόνου" του Rapidshare και τη αναγνώριση *captcha*, εμπεριέχοντας μαζεμένες λήψεις χωρίς οι χρήστες να κάνουν τίποτα. Οι Premium χρήστες των ιστότοπων εύκολης αποθήκευσης αρχείων έχουν την ευκαιρία να κατεβάζουν πολλαπλά αρχεία με μέγιστη ταχύτητα. Επίσης, υποστηρίζει το Metalink, ένα φορμά που εμπεριέχει πολλούς συνδέσμους. Οι ενημερώσεις στο πρόγραμμα γίνονται συχνά, αλλά αυτόματα το jDownloader ενημερώνεται από μόνος του. Υποστηρίζει σχεδόν όλες τις σημαντικές γλώσσες του κόσμου. Η ελληνική γλώσσα προστέθηκε στην έκδοση 0.7.504.

Αναφορές
--------

1. ↑  «JDownloader 0.5.859». Αρχειοθετήθηκε από το πρωτότυπο στις 24 Οκτωβρίου 2009. Ανακτήθηκε στις 29 Αυγούστου 2009.
2. ↑  «Rapidshare Download Manager JDownloader» (στα English). ghacks.net. 18 Ιανουαρίου 2008. Ανακτήθηκε στις 10 Δεκεμβρίου 2008. CS1 maint: Μη αναγνωρίσιμη γλώσσα (link)
3. ↑  «jDownloader is Open Source? - I do not think so!» (στα German). 27 Σεπτεμβρίου 2008. Αρχειοθετήθηκε από το πρωτότυπο στις 11 Ιουλίου 2011. Ανακτήθηκε στις 3 Μαρτίου 2009. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **JDownloader** |

* Επίσημος ιστότοπος
Ο **Κίμων του Στησαγόρα** ή **Κίμων ο Κοάλεμος** (6ος αιώνας π.Χ.) ήταν αρχαίος Έλληνας διοργανωτής ιππικών αγώνων και ολυμπιονίκης με καταγωγή από την Αθήνα, ο οποίος στέφθηκε 3 φορές νικητής στο αγώνισμα του τέθριππου κατά τους 61ους (536 π.Χ.), 62ους (532 π.Χ.), και 63ους (528 π.Χ.), ολυμπιακούς αγώνες της αρχαιότητας. 

Η οικογένεια του ανήκε στην Αθηναϊκή φυλή των Φιλαϊδών, και ο ίδιος παρέλαβε τη διοίκηση της Αθηναϊκής αποικίας στην Καλλίπολη από τον Μιλτιάδη τον Πρεσβύτερο, ο οποίος ήταν ο θετός αδερφός του πατέρα του Κίμωνα, Στησαγόρα. Γιος του Κίμωνα ήταν ο Αθηναίος στρατηγός Μιλτιάδης (στρατηγός της μάχης του Μαραθώνα κατά τους Περσικούς πολέμους), ενώ ο εγγονός του ήταν ο διάσημος Αθηναίος πολιτικός Κίμων ο Μιλτιάδου.

Εμφανίζεται να του είχε αποδοθεί ο χαρακτηρισμός *Κοάλεμος* (*ηλίθιος*) σύμφωνα με τον Πλούταρχο λόγω της αφέλειας του. Εξορίστηκε από την Αθήνα από τον τύραννο Πεισίστρατο για πολιτικούς λόγους, αλλά προσκλήθηκε πίσω καθώς δέχτηκε να του παραχωρήσει τη 2η νίκη του στους Ολυμπιακούς Αγώνες όπου ο Πεισίστρατος εμφανίστηκε ως ο νικητής, μια και στις ιπποδρομίες νικητής δεν αναδεικνύονταν ο αναβάτης αλλά ο ιδιοκτήτης των αλόγων/αρμάτων. Ωστόσο όταν 4 χρόνια αργότερα κέρδισε στους ολυμπιακούς αγώνες για 3η φορά, και ενώ ο Πεισίστρατος είχε πλέον πεθάνει, οι γιοί του Πεισίστρατου ο Ιππίας και ο Ίππαρχος φοβήθηκαν την αυξανόμενη δημοτικότητα του Κίμωνα και του έστησαν ενέδρα δολοφονώντας τον.

Ο Ηρόδοτος αναφέρει πως ο Κίμων θάφτηκε στην *Κοίλη οδό* έξω από την Αθήνα, απέναντι από το σημείο όπου θάφτηκαν τα άλογα με τα οποία είχε αναδειχτεί πολυολυμπιονίκης.

Παραπομπές
----------

1. 1 2  www.sportolimpico.it/dmdocuments/GO-ANTICHI-2.pdf. Ανακτήθηκε στις 27  Απριλίου 2016.
2. 1 2  Πλούταρχος, Κίμων, 4.3.
3. ↑  Ἡσύχιος Ἀλεξανδρεὺς, Γλῶσσαι, K
4. ↑  Ηρόδοτος, Ιστορίης απόδειξις, 6.103.2
5. ↑  «ΟΛΥΜΠΙΑΚΟΙ ΑΓΩΝΕΣ». *www.ime.gr*. Ανακτήθηκε στις 11 Δεκεμβρίου 2015. [*νεκρός σύνδεσμος*]
6. 1 2  Ηρόδοτος, Ιστορίης απόδειξις, 6.103.3

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαίοι ολυμπιακοί αγώνες |
| --- |
|  |
| Αθλήματα | 

|  |  |
| --- | --- |
| Δρόμου | 
Στάδιον • Δίαυλος • Οπλίτης δρόμος • Δόλιχος |
|  |
| Ιππικά | 
Ιππικά αγωνίσματα στην αρχαία Ελλάδα#Κέλης • Κάλπη • Πώλος • Απήνη • Συνωρίς • Τέθριππο • Άρμα |
|  |
| Συμπλοκής | 
Πάλη • Πυγμαχία • Παγκράτιο |
|  |
| Ειδικά | 
Πένταθλον • Κήρυκες και σαλπιγκτές |

 |  |
|  |
| Θέματα | 

|  |  |
| --- | --- |
| Αθλητές | 
Κατάλογος αρχαίων ολυμπιονικών • Περιοδονίκες • Τριαστές |
|  |
| Διοργανώσεις | 
Αρχαίοι ολυμπιακοί αγώνες • Αρχαίοι ολυμπιακοί αγώνες σε διάφορες περιοχές • Ολύμπια (19ος αιώνας) • Σύγχρονοι ολυμπιακοί αγώνες |
|  |
| Άλλα | 
Ολυμπία • Ακονιτί • Κότινος • Ολυμπιακή εκεχειρία • Ελλανοδίκες • Ζάνες |

 |

 |

|  |  |
| --- | --- |
| 

|  |
| --- |
| * Πύλη:Αρχαία Ελλάδα
* Πύλη:Αθλητισμός
* Πύλη:Ολυμπιακοί Αγώνες
 |

 |
Ο όρος **in concreto** είναι ένας λατινογενής όρος που απαντάται και σήμερα, σε ευρεία χρήση, κυρίως ως νομικός και δικονομικός όρος. Χρησιμοποιείται συνηθέστερα σε εξετάσεις θεμάτων υπό την ουσιαστικότερη έννοιά τους, ή σε αξιολόγηση γεγονότων ομοίως, λαμβάνονται υπόψη όλες τις λεπτομέρειες.

Για παράδειγμα η νομοθετική εξουσία νομοθετεί ένα νόμο σ΄ ένα γενικό πλαίσιο, ενώ αντίθετα η εκτελεστική και η δικαστική εξουσία ασκείται επί του ίδιου νόμου "in concreto", δηλαδή με την υποκειμενική και αντικειμενική βαρύτητα εκάστης περίπτωσης ελέγχου και παραβατικότητας. Οι διεθνείς συνθήκες συνομολογούνται υπό μια γενική αρχή, ενώ οι λεπτομέρειες επί των επιμέρους θεμάτων συνομολογούνται "*in concreto*" όπου και επισυνάπτονται ως παραρτήματα.

Αντίθετος όρος αυτού είναι **in abstracto**.

Πηγές
-----

* Φ. Βηλαράς "Ποινικόν Δίκαιον" Αθήναι 1969 σελ.9.
Το **Xinhua News Agency** (κινεζικά: 新华社, προφέρεται: [ˌʃɪnˈhwɑː], κυριολεκτικά: *πρακτορείο ειδήσεων Νέα Κίνα*) είναι το επίσημο πρακτορείο ειδήσεων της Λαϊκής Δημοκρατίας της Κίνας Το Xinhua είναι ο μεγαλύτερος και πλέον σημαίνων οργανισμός μέσων ενημέρωσης στην Κίνα, καθώς και το μεγαλύτερο πρακτορείο ειδήσεων από την άποψη ανταποκριτών σε όλο τον κόσμο. Το Xinhua είναι εξαρτόμενο από την κινεζική κεντρική κυβέρνηση, και είναι το υψηλότερο σε κατάταξη όργανο των κρατικών μέων ενημέρωσης στη χώρα, παράλληλα με το People's Daily. Ο πρόεδρός του είναι μέλος της Κεντρικής Επιτροπής του Κομμουνιστικού Κόμματος της Κίνας.

Το Xinhua διαθέτει περισσότερα από 170 παραρτήματα σε όλο τον κόσμο και διατηρεί 31 παραρτήματα στην Κίνα, ένα για κάθε επαρχία, αυτόνομη περιοχή ή δήμο και ένα σε στρατιωτική υπηρεσία. Το Xinhua είναι ο μοναδικός δίαυλος για τη διανομή σημαντικών ειδήσεων που σχετίζονται με το Κομμουνιστικό Κόμμα και την κινεζική κεντρική κυβέρνηση και η έδρα του στο Πεκίνο βρίσκεται σε στρατηγική τοποθεσία σε κοντινή απόσταση από το Τσονγκνάνχαϊ, το οποίο στεγάζει τα κεντρικά γραφεία του Κομμουνιστικού Κόμματος της Κίνας, το Συμβούλιο της Επικρατείας και το γραφείο του Προέδρου της Λαϊκής Δημοκρατίας της Κίνας.

Το Xinhua, ως ειδησεογραφικό πρακτορείο, εκδίδει περισσότερες από 20 εφημερίδες και μια ντουζίνα περιοδικά και δημοσιεύει εκδόσεις σε διάφορες γλώσσες, εκτός από τα κινεζικά, όπως τα αγγλικά, τα γερμανικά, τα ισπανικά, τα γαλλικά, τα ρωσικά, τα πορτογαλικά, τα αραβικά, τα ιαπωνικά και τα κορεατικά.

Παραπομπές
----------

1. ↑  International Media and Newspapers (30 Οκτωβρίου 2017). «Top 200 News Agencies Worldwide». Ανακτήθηκε στις 30 Οκτωβρίου 2017.

Εξωτερικοί σύνδεσμοι
--------------------

* Επίσημος ιστότοπος (Αγγλικά)
Το **Jackie** είναι βιογραφική δραματική ταινία του 2016 αμερικανικής, χιλιανής και γαλλικής συμπαραγωγής. Η σκηνοθεσία είναι του Πάμπλο Λαρέν και το σενάριο του Νόα Όπενχαϊμ. Πρωταγωνιστεί η Νάταλι Πόρτμαν, η οποία υποδύεται την Τζάκι Κένεντι.

Πλοκή
-----

Στην ταινία περιγράφονται οι στιγμές της ζωής της Τζάκι Κένεντι, όσο ήταν η Πρώτη Κυρία των ΗΠΑ, τη στιγμή της δολοφονίας του Τζον Φ. Κένεντι και τις ημέρες αμέσως μετά το γεγονός. Παράλληλα, βλέπουμε τη συνέντευξη που δίνει η Κένεντι σε έναν δημοσιογράφο και τη συζήτηση που κάνει με τον ιερέα πριν την ταφή του συζύγου της.

Διανομή
-------

| Ηθοποιός | Ρόλος |
| --- | --- |
| Νάταλι Πόρτμαν | Τζάκι Κένεντι |
| Πέτερ Σάρσγκαρντ | Ρόμπερτ Κένεντι |
| Γκρέτα Γκέργουιγκ | Νάνσι Τάκερμαν |
| Μπίλι Κράνταπ | δημοσιογράφος |
| Τζον Χερτ | πατήρ Ρίτσαρντ ΜακΣόρλεϊ |
| Τζον Κάρολ Λιντς | Λίντον Τζόνσον |
| Κάσπαρ Φίλιπσον | Τζον Φιτζέραλντ Κένεντι |
| Σούνι Πέλαντ | Καρολίνα Μπουβιέ Κένεντι |
| Μπρόντι & Άιντεν Γουάινμπεργκ | Τζον Φιτζέραλντ Κένεντι τζούνιορ |

Βραβεία/Διακρίσεις
------------------

Στο 73ο φεστιβάλ της Βενετίας κέρδισε το βραβείο σεναρίου, ενώ ήταν υποψήφια και για τον Χρυσό Λέοντα.

Στα 89α βραβεία Όσκαρ έλαβε 3 υποψηφιότητες: Α' γυναικείου ρόλου (Νάταλι Πόρτμαν), πρωτότυπης μουσικής και σχεδιασμού κοστουμιών.

Στις Χρυσές Σφαίρες του 2017 ήταν υποψήφια στην κατηγορία του Α' γυναικείου ρόλου (Νάταλι Πόρτμαν).

Στα BAFTA του 2017 έλαβε 3 υποψηφιότητες: Α' γυναικείου ρόλου (Νάταλι Πόρτμαν), πρωτότυπης μουσικής και σχεδιασμού κοστουμιών και κέρδισε στην τελευταία.

Παραπομπές
----------

1. ↑  «Venice Film Festival: Golden Lion To 'The Woman Who Left'; Tom Ford's 'Nocturnal Animals', Emma Stone Take Major Prizes – Full List». Ανακτήθηκε στις 31 Ιανουαρίου 2017.
2. ↑  «Oscar Nominations: Complete List». Ανακτήθηκε στις 31 Ιανουαρίου 2017.
3. ↑  «Jackie - Golden Globes: 1 Nomination». Ανακτήθηκε στις 31 Ιανουαρίου 2017.
4. ↑  «Nominations List for the EE British Academy Film Awards in 2017». Ανακτήθηκε στις 31 Ιανουαρίου 2017.
5. ↑  Naftemporiki (2017-12-02). «BAFTA 2017: Στο «La La Land» το βραβείο καλύτερης ταινίας». *naftemporiki.gr*.. Ανακτήθηκε στις 2017-02-13.

Εξωτερικοί σύνδεσμοι
--------------------

* Επίσημη ιστοσελίδα
* Η ταινία στην IMDb
Μεγάφωνα αυτοκινήτου Infinity
Η **Infinity** είναι αμερικάνικη εταιρεία κατασκευής ηχείων. Ιδρύθηκε το 1968 από τους Arnie Nudell (1937-2017), John Ulrick (1939-2015) και Cary Christie (οι δύο πρώτοι ήταν αεροναυπηγοί της Litton). Έχει παράγει πολλές σειρές ηχείων για το σπίτι και το αυτοκίνητο, γνωστές για διάφορες για την εποχή τους καινοτομίες, όπως τα μεγάφωνα με μαγνήτες νεοδυμίου, τους κώνους πολυπροπυλενίου, μονάδες επίπεδων μεγαφώνων ribbon (quasi-ribbon), όπως π.χ. EMIT (Electromagnetic Induction Tweeter), EMIM (Electromagnetic Induction Midrange), L-EMIM midbass, EMIT-R (radial tweeter), SEMIT (Super EMIT), κτλ. 

Από τα πρώτα high-end ηχεία της Infinity to 1968, ήταν το *Servo-static* (εφάρμοζε σερβοέλεγχο της κίνησης του woofer για μεγαλύτερη ακρίβεια αναπαραγωγής) και το *Quantum*.

Το ογκώδες Infinity-IRS (Infinity Reference System) απετέλεσε το πρώτο σύστημα ultra high-end στη δεκαετία του 1980, με κόστος $65.000. Περιελάμβανε 76 EMIT tweeters, 36 EMIM μονάδες midrange και 12 woofer 12" πολυπροπυλαινίου, σε 4 κατακόρυφες στήλες. Η παραγωγή της σειράς διεκόπη με την πώληση της Infinity στη Harman Kardon. Τότε, ο Arnie Nudel ίδρυσε την Genesis Technologies, μία άλλη εταιρεία κατασκευής ηχείων high-end στην οποία συνεχίστηκε η παράδοση της Infinity. Το σύστημα 1.2, η ναυαρχίδα της Genesis με κόστος $235,000, ουσιαστικά απετέλεσε βελτιωμένη εκδοχή του συστήματος IRS της Infinity.

Σήμερα, η Infinity αποτελεί τμήμα της Harman International Industries group.

Εξωτερικοί σύνδεσμοι
--------------------

* Official website Αρχειοθετήθηκε 2007-05-02 στο Wayback Machine.
* Infinity Classics (German!) website showcasing many classic Infinity speaker models & technologies
* BobbyShred's Vintage Infinity Speaker Page fansite of classic Infinity speakers
* Informationsseite ...über die klassischen Infinity-Modelle
* David's Audio

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Αυγούστου 2020. Ανακτήθηκε στις 19 Σεπτεμβρίου 2010.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 11 Σεπτεμβρίου 2010. Ανακτήθηκε στις 19 Σεπτεμβρίου 2010.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Infinity** |
Η **YPF** (Yacimientos Petrolíferos Fiscales) είναι ενεργειακή εταιρεία στην Αργεντινή, που ασχολείται με την εξερεύνηση και παραγωγή πετρελαίου και φυσικού αερίου, καθώς και τη μεταφορά, τη διύλιση και εμπορία των προϊόντων πετρελαίου και φυσικού αερίου.

Ιδρύθηκε το 1922 υπό τη διοίκηση του προέδρου Ιπόλιτο Ιριγογέν. Η YPF ήταν η πρώτη πετρελαϊκή εταιρεία που ιδρύθηκε ως κρατική επιχείρηση εκτός της Σοβιετικής Ένωσης, και η πρώτη κρατική εταιρεία πετρελαίου κάθετα ενσωματωμένη. Ιδρυτής και πρώτος διευθυντής ήταν ο Ενρίκε Μοσκόνι, ο οποίος υποστήριξε την οικονομική ανεξαρτησία και αρχής γενομένης από το 1928, εθνικοποίηση των προμηθειών πετρελαίου. Ο τελευταίος, ωστόσο, ποτέ δεν επιτεύχθηκε λόγω του στρατιωτικού πραξικοπήματος του 1930.

Η YPF ιδιωτικοποιήθηκε το 1993 και αγοράστηκε από την ισπανική εταιρεία Repsol S.A. το 1999. Η νέα εταιρεία πήρε την ονομασία «Repsol YPF». Η επανεθνικοποίηση του 51% της εταιρείας ξεκίνησε το 2012 από την πρόεδρο Κριστίνα Φερνάντες ντε Κίρχνερ. Η κυβέρνηση της Αργεντινής τελικά συμφώνησε να πληρώσει 5 δισεκατομμύρια δολάρια αποζημίωση στη Repsol.

Παραπομπές
----------

1. 1 2  Miguel Angel Patiño (13 Απριλίου 2012). «*Repsol necesita que Kirchner valore YPF en 8.200 millones para evitar minusvalías*». *Expansión*.
2. ↑  «YPF, parte de nuestra historia». YPF. Αρχειοθετήθηκε από το πρωτότυπο στις 27 Νοεμβρίου 2012. Ανακτήθηκε στις 21 Οκτωβρίου 2016.
3. ↑  Wirth, John (2001). *The Oil Business in Latin America*. Beard Books. ISBN 1587981033.
4. ↑  Hilary Burke; Helen Popper (17 April 2012). «Argentina moves to seize control of Repsol's YPF». Reuters. Αρχειοθετήθηκε από το πρωτότυπο στις 2015-09-24.. Ανακτήθηκε στις 2016-10-21.
5. ↑  «Spain's Repsol agrees to $5 billion settlement with Argentina over YPF». Reuters. 25 February 2014. Αρχειοθετήθηκε από το πρωτότυπο στις 2015-12-01.. Ανακτήθηκε στις 19 June 2015.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126088855
* LCCN: n50076398
* ISNI: 0000 0001 2107 8817
* SUDOC: 136499910

 |

 |
Ο **J. B. Lenoir** [Τζέι Μπι Λενόρ] (5 Μαρτίου 1929 - 29 Απριλίου 1967), γεννημένος στο Μοντιτσέλο του Μισισιπή, ήταν Αφροαμερικανός μπλουζ μουσικός, κιθαρίστας και συνθέτης, που συνδέθηκε με τη μπλουζ σκηνή του Σικάγου και ήταν αρκετά δημοφιλής κατά τις δεκαετίες του 1950 και 1960.

Η φωνή του διακρίνεται για τον υψηλό, σχεδόν γυναικείο, τόνο της. Το ύφος του συνδύαζε χαρακτηριστικά της σκηνής του Σικάγου με στοιχεία του σουίνγκ. Συμμετείχε στα κινήματα για τα ανθρώπινα δικαιώματα και οι στίχοι του διακρίνονται για το σχολιασμό κοινωνικών και πολιτικών θεμάτων. Στο *Vietnam Blues*, μία από τις πρώτες συνθέσεις αφροαμερικανού μουσικού που πραγματεύονταν τον πόλεμο του Βιετνάμ, εξέφρασε το αντιπολεμικό μήνυμα της εποχής, ενώ το πολιτικοποιημένο *Eisenhower Blues* προκάλεσε τη διεξαγωγή έρευνας από την επιτροπή του γερουσιαστή Τζόζεφ Μακάρθυ.

Το 1965, μετά από προτροπή του Γουίλι Ντίξον, ταξίδεψε στην Ευρώπη για το Φεστιβάλ Αμερικανικού Φολκ Μπλουζ, στα πλαίσια της αναβίωσης των φολκ μπλουζ στα μέσα της δεκαετίας. Οι εμφανίσεις του, σε μια περίοδο που εγκατέλειπε τον ηλεκτρικό ήχο τού παρελθόντος του, προκάλεσαν την προσοχή του ευρωπαϊκού κοινού. Επηρέασαν επίσης τον Τζον Μέιγιαλ, ο οποίος συνέθεσε δύο τραγούδια με θέμα τον Λενόρ (*The Death of J. B. Lenoir* και *I'm Gonna Fight for You J. B.*). Στην Ευρώπη, γνώρισε μεγαλύτερη δημοφιλία σε σύγκριση με την αποδοχή του από το αμερικανικό ακροατήριο.

Πέθανε το 1967, στην Ουρμπάνα του Ιλινόις, υποκύπτοντας στα τραύματά του, μετά από τροχαίο ατύχημα. Αναφορά στον Λενόρ γίνεται στο ντοκιμαντέρ *The Soul of a Man* (2003) που σκηνοθέτησε ο Βιμ Βέντερς και ανήκει στη σειρά *The Blues* του Μάρτιν Σκορτσέζε. Τα αποσπάσματα που αφορούν τον Λενόρ βασίζονται στις ερασιτεχνικές ταινίες των Σουηδών Στιβ και Ρόνογκ Σίμποργκ, που δημιουργήθηκαν για να προβληθούν στην σουηδική τηλεόραση, ωστόσο τελικά απορρίφθηκαν.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13921685n. Ανακτήθηκε στις 10  Οκτωβρίου 2015.
2. 1 2  (Αγγλικά) *SNAC*. w6hr9b9n. Ανακτήθηκε στις 9  Οκτωβρίου 2017.
3. ↑  plus.si.cobiss.net/opac7/conor/104033379.

Βιβλιογραφία
------------

* Cheseborough, Steven. *Blues Traveling: The Holy Sites of Delta Blues*, Univ. Press of Mississippi, 2009
* Gérard Herzhaft, Paul Harris, Jerry Haussler, Anton J. Mikofsky, *Encyclopedia of the blues*, University of Arkansas Press, 1997
* Perone, James E. *Music of the counterculture era*, Greenwood Publishing Group, 2004
* Weissman, Dick. *Blues: the basics*, Routledge, 2005

Εξωτερικοί σύνδεσμοι
--------------------

* Δισκογραφία του J. B. Lenoir

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 5119540
* **Europeana**: agent/base/79419
* LCCN: nr89011162
* ISNI: 0000 0000 8014 9024
* GND: 134443179
* SUDOC: 088522180
* BNF: cb13921685n (data)
* MusicBrainz: 29b9edaa-058f-489a-b54a-73cc3627661c
* NKC: xx0089298
* BNE: XX1110267

 |

 |
Συντεταγμένες: 40°50′37.032″N 14°14′21.584″E﻿ / ﻿40.84362000°N 14.23932889°E﻿ / 40.84362000; 14.23932889

Το **Καστέλ Σαντ'Έλμο** είναι μεσαιωνικό κάστρο και μουσείο, το οποίο βρίσκεται επί του λόφου Βομέρο, στη Νάπολη της Ιταλίας. Παλαιότερα ήταν γνωστό ως *Paturcium*, ενώ βρίσκεται σε τοποθεσία στην οποία υπήρχε, κατά τον 10ο αιώνα, εκκλησία αφιερωμένη στον Άγιο Έρασμο.

Το επιβλητικό αυτό κτίσμα, εν μέρει χτισμένο με κίτρινο ναπολιτάνικο πωρόλιθο, έχει τις καταβολές του σε νορμανδικό παρατηρητήριο που έφερε την ονομασία *Belforte*. Λόγω της στρατηγικής του θέσης, το κάστρο είχε πάντοτε σημαντική στρατηγική σημασία, καθώς από το σχετικά μεγάλο του υψόμετρο (250 μ.), ήταν δυνατό για κάποιον να ελέγχει το σύνολο της πόλης, τον κόλπο, καθώς και τις οδικές αρτηρίες που οδηγούσαν στους λόφους που περιτριγυρίζουν την πόλη.

Σήμερα, το κάστρο, πέραν μίας μόνιμης μουσειακής συλλογής, φιλοξενεί επίσης διάφορες εκθέσεις, πανηγύρεις και εκδηλώσεις, όπως το *Napoli Comicon* το οποίο λαμβάνει χώρα κάθε άνοιξη.

Παραπομπές
----------

1. 1 2 3 4  *Atlante castellano d'Italia*.
2. 1 2 3  *dati.beniculturali.it*.
3. ↑  *Wiki Loves Monuments Italia*.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 141313676

 |

 |
***California Teens*** είναι ο τίτλος με τον οποίο προβάλλεται στην Ελλάδα η τηλεοπτική σειρά *The O.C.*, παραγωγής ΗΠΑ, 2003. Στις Ηνωμένες Πολιτείες, η σειρά είναι ιδιαίτερα αγαπητή σε νεαρές ηλικίες και από τον Σεπτέμβριο του 2006 ξεκίνησε την τέταρτη περίοδό της. Στην Ελλάδα, έχει προβληθεί η πρώτη περίοδος από το τηλεοπτικό κανάλι Star τρεις φορές, ενώ η δεύτερη περίοδος προβλήθηκε κάθε Σαββατοκύριακο (2 επεισόδια) από τις 8 Απριλίου 2006 από το ίδιο κανάλι. Αντίθετα, στην Ελλάδα, έχουν κυκλοφορήσει σε ψηφιακό πολυμορφικό δίσκο (DVD) η πρώτη, η δεύτερη και η τρίτη περίοδος από την AudioVisual.

Η σειρά δημιουργήθηκε από τον *Josh Schwartz*, αρχικά σε παραγωγή Νταγκ Λάιμαν, υπο την Warner Bros Television, η οποία στην Αμερική έδωσε τη σειρά στο τηλεοπτικό κανάλι **FOX**. Προβάλλεται σε πάνω από 35 χώρες παγκοσμίως και οι παραγωγοί έχουν εκδώσει 5 μουσικά άλμπουμ με τα τραγούδια της σειράς. Το τραγούδι των τίτλων αρχής έχει τίτλο *California* και ερμηνεύεται από το συγκρότημα *Phantom Planet*.

Περιγραφή
---------

Ο Ράιαν Άτγουντ, 16 ετών συλλαμβάνεται μαζί με τον αδελφό του να κλέβει ένα αυτοκίνητο, και όταν μετά από λίγη ώρα αφήνεται η μητέρα του τον διώχνει από το σπίτι. Ο Σάντι Κόεν, ο δικηγόρος που τον έβγαλε αποφασίζει να τον φιλοξενήσει σπίτι του. Γρήγορα θα τον πάρει υπό την πλήρη προστασία του, και ο Ράιαν θα πρέπει να προσαρμοστεί σε μια κοινότητα πλουσίων χωρίς να προδώσει την εμπιστοσύνη του. Εκεί γνωρίζει την Μαρίσα, κόρη της Τζούλι και του Τζίμι Κούπερ και καταφέρνουν να είναι μαζί μετά από πολλές δυσκολίες.

Πρωταγωνιστές
-------------

*Σε όλες τις περιόδους της σειράς οι πρωταγωνιστές είχαν ως εξής:*

* Peter Gallagher - Σάντι Κόεν(1-4 Κύκλοι)
* Kelly Rowan - Κίρστεν Κόεν (1-4 Κύκλοι)
* Adam Brody - Σεθ Κόεν (1-4 Κύκλοι)
* Benjamin McKenzie - Ράιαν Άτγουντ (1-4 Κύκλοι)
* Mischa Barton - Μαρίσα Κούπερ (1-3 Κύκλοι)
* Melinda Clarke - Τζούλι Κούπερ (1-4 Κύκλοι)
* Tate Donovan - Τζίμι Κούπερ (1-2 Κύκλοι)
* Alan Dale - Κέηλεμπ Νίκολ (1-2 Κύκλοι)
* Rachel Bilson - Σάμερ Ρόμπερτς (1-4 Κύκλοι)
* Willa Holland - Κέιτλιν Κούπερ (3-4 Κύκλοι)
* Autumn Reeser - Τέιλορ Τόουνσεντ (3-4 Κύκλοι)
* Chris Carmack - Λουκ Γουάρντ (1 κύκλος)

Σύνοψη
------

| Κύκλος | Επεισόδια | Ημερομηνία Προβολής | Πρεμιέρα Κύκλου | Φινάλε Κύκλου | Κυκλοφορία DVD |
| --- | --- | --- | --- | --- | --- |
|
|
| Περιοχή 1 | Δίσκοι | Περιοχή 2 | Δίσκοι |
|  | **1** | 27 | 2008—2009 | August 5, 2003 | May 5, 2004 | October 26, 2004 | 7 | October 18, 2004  | 7 |
|
|

Παραπομπές
----------

1. ↑  Region 2 DVD Release, Amazon

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **California Teens** |
Το κέντρο της πόλης ΚαμπόνιαΚαρμπόνια
Η **Καρμπόνια** (ιταλικά: *Carbonia*‎, ςαρδηνιακά: *Crabònia*) είναι πόλη και κοινότητα στην νότια Σαρδηνία, πρωτεύουσα της Ιταλικής επαρχίας της Καρμπόνια-Ιγκλέσιας μαζί με την Ιγκλέσιας, είναι η μεγαλύτερη πόλη της επαρχίας. Η Καρμπόνια με κυβερνητικό διάταγμα μετέβη στην Επαρχία της Νότιας Σαρδηνίας (2016). Η έκταση της πόλης είναι 145.54 τετραγωνικά χιλιόμετρα και ο πληθυσμός σύμφωνα με την Απογραφή του 2008 είναι 28.265 κάτοικοι. Βρίσκεται στο νοτιοδυτικό άκρο του νησιού και απέχει περίπου μια ώρα με αυτοκίνητο ή με τρένο από την πρωτεύουσα Κάλιαρι.

Ιστορία
-------

Η Καρμπόνια ιδρύθηκε από το Φασιστικό καθεστώς (18 Δεκεμβρίου 1938), ο Μπενίτο Μουσολίνι διέταξε την ίδρυση της πόλης ενώ παραβρέθηκε και ο ίδιος στα εγκαίνια. Ο στόχος ήταν να στεγαστούν οι εργάτες από τα γειτονικά πλούσια μεταλλεία, πήρε το όνομα *"Καρμπόνια"* που προέρχεται από την Ιταλική λέξη για τον *"Άνθρακα"*. Ο πληθυσμός της Καρμπόνια αυξήθηκε ταχύτατα με πολλούς εργάτες που ήρθαν από την υπόλοιπη Σαρδηνία και την Ιταλική χερσόνησο, το 1951 έφτασε τους 45.000 κατοίκους. Μετά το κλείσιμο των μεταλλείων την δεκαετία του 1970 η πόλη πέρασε κρίση, η ανεργία αυξήθηκε με αποτέλεσμα οι εργάτες να εγκαταλείψουν την πόλη, ο πληθυσμός της έπεσε σήμερα στους 28.000 κατοίκους. Οι κάτοικοι ασχολήθηκαν κατόπιν με την μεταλλουργική βιομηχανία, σήμερα οι κάτοικοι εργάζονται στον τριτογενή τομέα και στην βαριά βιομηχανία.

Παραπομπές
----------

1. ↑  Ανακτήθηκε στις 9  Νοεμβρίου 2018.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
3. ↑  Λεξικό τοπωνυμίων, Garzanti srl, Μιλάνο, 1936, σ. 327
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 9 Απριλίου 2019.

Πηγές
-----

* Λεξικό τοπωνυμίων, Garzanti srl, Μιλάνο, 1936

Εξωτερικοί σύνδεσμοι
--------------------

* Πολυμέσα σχετικά με το θέμα  Carbonia στο Wikimedia Commons
* ISTAT Αρχειοθετήθηκε 2016-06-13 στο Wayback Machine.

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 149377586
* LCCN: nr97004983
* GND: 4222633-8

 |

 |
Τα **xenobot**, που παίρνουν το όνομά τους από τον αφρικανικό βάτραχο (*Xenopus laevis*), είναι ζωντανά νανορομπότ που μπορούν να καθαρίζουν επιφάνειες και να αυτοθεραπεύονται. Το πλάτος τους είναι μικρότερο του ενός χιλιοστού, και είναι αρκετά μικρά για εισαχθούν στο ανθρώπινο σώμα. Είναι κατασκευασμένα από δερματικά κύτταρα, καρδιακά κύτταρα και βλαστοκύτταρα που συλλέγονται από έμβρυα βάτραχου.

Τα Xenobots μπορούν να περπατήσουν και να κολυμπήσουν, να επιβιώσουν επί εβδομάδες χωρίς φαγητό και να συνεργαστούν σε ομάδες, να αυτοθεραπευτούν και να συνεχίσουν να εργάζονται.

Εφαρμογές
---------

Τα Xenobots μπορούν να χρησιμοποιηθούν για τον καθαρισμό ραδιενεργών αποβλήτων, τη συλλογή μικροπλαστικών στους ωκεανούς, τη μεταφορά φαρμάκων σε ανθρώπινα σώματα ή ακόμα και για καθαρισμό των αρτηριών. Τα Xenobots μπορούν να επιβιώσουν σε υδάτινα περιβάλλοντα χωρίς πρόσθετα θρεπτικά συστατικά για εβδομάδες, καθιστώντας τα κατάλληλα για εσωτερική χορήγηση φαρμάκων.

Παραπομπές σημειώσεις
---------------------

1. ↑  «Meet the xenobot: world's first living, self-healing robots created from frog stem cells». *WREG.com* (στα Αγγλικά). 14 Ιανουαρίου 2020.
2. ↑  «Meet Xenobot, an Eerie New Kind of Programmable Organism» (στα αγγλικά). *Wired*. ISSN 1059-1028. .
3. ↑  «Scientists created a microscopic robot – and it's alive». *10NEWS*.
4. ↑  «Scientists have built the world's first living, self-healing robots». *CNN*.

Εξωτερικοί σύνδεσμοι
--------------------

* «Xenobots: Δημιουργήθηκαν τα πρώτα ζωντανά ρομπότ (βίντεο)». Καθημερινή: Επιστήμη. 14 Ιανουαρίου 2020. Ανακτήθηκε στις 16 Ιανουαρίου 2020.
Συντεταγμένες: 29°3′0″S 167°58′0″E﻿ / ﻿29.05000°S 167.96667°E﻿ / -29.05000; 167.96667

Το **Κίνγκστον** (αγγλικά: *Kingston*, στη γλώσσα Νόρφουκ: *Daun Taun*) είναι η πρωτεύουσα της εξωτερικής επικράτειας της Αυστραλίας του νησιού Νόρφολκ. Στο Κίνγκστον βρίσκονται οι νομοθετικές, διοικητικές και δικαστικές υπηρεσίες της περιοχής αυτής. Η πόλη είναι η δεύτερη παλαιότερη πόλη στην Αυστραλία, και έχει μεγάλη ιστορική και πολιτιστική σημασία για τους ντόπιους αλλά και για τους Αυστραλούς.

Ιστορία
-------

Η πόλη ιδρύθηκε στις 6 Μαρτίου του 1788 από τον υπολοχαγό Φίλιπ Γκίντλεϊ Κινγκ και 22 αποίκους (συμπεριλαμβανομένων 9 ανδρών και 6 γυναικών καταδίκων) που έφτασαν εκείνη την ημέρα με το HMT Supply. Είχαν αποπλεύσει από το Πορτ Τζάκσον μόλις λίγες εβδομάδες μετά την ίδρυση της βρετανικής αποικίας της Νέας Νότιας Ουαλίας. Ο οικισμός ήταν αρχικά γνωστός ως Σίδνεϊ ή Σίδνεϊ Μπέι, και μέχρι το 1796 ονομαζόταν πόλη του Σίδνεϊ, προς τιμήν του Υποκόμη του Σίδνεϊ, Βρετανού Υπουργού Εσωτερικών και προστάτη του πρώτου στόλου. Ο Κίνγκ ίδρυσε ένα σπίτι στο λόφο πάνω από την πόλη, αλλά οι πολλές ρίζες στο έδαφος τον έκαναν να το ονομάσει «ριζωμένο λόφο», το όνομα του οποίου μεταφέρθηκε αργότερα στο σπίτι του Κινγκ στη Νέα Νότια Ουαλία, Ρούτι Χιλ.

Παραπομπές
----------

1. ↑  Buffett, Alice Inez, *Speak Norfolk Today: An Encyclopedia of the Norfolk Island language*, Himii Publishing, Norfolk Island 1999: 24
2. ↑  Hoare, Merval, *Norfolk Island: a revised and enlarged history 1774–1998*, CQUP, Rockhampton 2003 (5th ed): 9–10
3. ↑  'View of the Town of Sydney, Norfolk Island', 1796, watercolour by WN Chapman, in Hoare, op.cit. plate 2
4. ↑  Rooty Hill Road, Kingston, Norfolk Island, Google Maps, accessed 7 Μαρτίου 2013

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Πρωτεύουσες κρατών της Ωκεανίας |
| --- |
|  |
| Ανεξάρτητα Κράτη | 
* Απία
* Γιαρέν
* Καμπέρα
* Ματζούρο
* Νγκερουλμούντ
* Νότια Ταράουα
* Νουκουαλόφα
* Ονιάρα
* Ουέλλινγκτον
* Παλικίρ
* Πορτ Βίλα
* Πορτ Μόρεσμπι
* Σούβα
* Φονγκαφάλε
 |
|  |
| Εξαρτημένα Εδάφη | 
* Αβαρούα
* Αλόφι
* Άνταμσταουν
* Κίνγκστον
* Μάτα Ούτου
* Νουμεά
* Πάγκο Πάγκο
* Παπεέτε
* Σαϊπάν
* Χαγκάτνια
* Χάνγκα Ρόα
* Χονολουλού
 |

 |

|  |  |
| --- | --- |
| 

|  |
| --- |
| * Πύλη:Αυστραλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 934144783083397672122
* LCCN: n2005017067

 |

 |
Ο **Κάρπος ο Αντιοχεύς** ήταν αρχαίος Έλληνας αστρονόμος και μηχανικός του 1ου ή 2ου μ.Χ. αιώνα από την Αντιόχεια. Άλλοι τον θεωρούν προγενέστερο κι άλλοι μεταγενέστερο του Γεμίνου (όπως ο Σμιθ).

Λίγα περί των εργασιών του είναι γνωστά όπως για την αστρονομική πραγματεία του που φέρεται περισσότερο ιστορικοφιλοσοφικό έργο και λιγότερο μαθηματικό στο οποίο περιλάμβανε κεφάλαιο περί της γωνίας και έτερο περί ουράνιου συσχετισμού.

Φημιζόταν όμως ως δεξιοτέχνης στις κατασκευές εργαλείων αστρονομικών μεγάλης ακριβείας όπως ήταν οι αστρολάβοι για την υψομέτρηση των αστέρων.

Τον Κάρπο αναφέρει ο Πρόκλος (410-485 μ.Χ.) και που τον αποκαλεί «Μηχανικό».

Έργα
----

* Κατασκευή καμπυλών (προς επίλυση του τετραγωνισμού του κύκλου).
* Μαθηματικές κατασκευές (προς επίλυση αστρονομικών προβλημάτων).
* Κατασκευή αστρονομικών εργαλείων (για την υψομέτρηση αστέρων).
* «Αστρονομική πραγματεία» που περιλαμβάνει ορισμούς της γωνίας, συσχετισμού θεωρήματος – πορίσματος – προβλήματος υποστηρίζοντας (κατά Πρόκλο) ότι το πρόβλημα προηγείται του θεωρήματος). Αποσπάσματα αυτού έχουν διασωθεί.

Σημείωση: Κατά τον Αλεξανδρινό μαθηματικό του 3ου αιώνα Πάππον το τίτλο του «μηχανικού» έφεραν: οι γνωρίζοντες να κατασκευάζουν πλανητάρια, χώρους στους οποίους απεικονίζονταν εντός ύδατος οι κινήσεις των ουράνιων σωμάτων (Πάππου «Συναγωγή» VIII 2).
Το **Καστέλ Σαν Ζίνο** , **Κάστρο του Αγίου Ζήνων** (ιταλικά : **Castel San Zeno**, γερμανικά : **Zenoburg** ή **Zenoberg**) είναι κάστρο στις Δολομιτικές Άλπεις στην περιφέρεια Τρεντίνο-Άλτο Άντιτζε της Ιταλίας. Βρίσκεται κοντά στην πόλη Μεράνο στην επαρχία Μπολτζάνο σε μια προεξοχή του βράχου.

Πρώτοι οι Ρωμαίοι είχαν οχυρώσει το σημείο (Castrum Maiensis) για τον έλεγχο των εμπορικών δρόμων σε στρατηγική θέση από εκείνη την εποχή. Στον μεσαίωνα στον βράχο χτίστηκε ο ναός του Αγίου Ζήνων (San Zeno) όπου αργότερα έγινε τόπος προσκυνήματος με την μεταφορά σε αυτή των λειψάνων των Αγίων Βαλεντίνου και Corbinian το 725. Λίγα χρόνια αργότερα, τα λείψανα των δύο αγίων μεταφέρθηκαν αλλού, ενώ αργότερα το εκκλησάκι έπεσε σε αχρηστία.

Μεταξύ 1285 και 1290 χτίστηκαν οι πρώτες οχυρώσεις από την οικογένεια *Suppan* που έγιναν κύριοι της περιοχής. Ο *Meinhard ΙΙ* έχτισε αρχικά μια οχυρωμένη κατοικία όπου έμεινε στην οικογένεια εώς το 1347 όταν καταστράφηκε από τα στρατεύματα *Charles IV του Λουξεμβούργου*. Πάνω από την σημερινή πύλη του κάστρου έχει διασωθεί ο εντοιχισμένος θυρεός με τον αετό του Τιρόλου. 

Από το 1880 το κάστρο ανήκει στον *Leopold von Braitenberg*  και σήμερα στους απογόνους του

Παραπομπές
----------

1. 1 2  «Monumentbrowser» (Γερμανικά, Ιταλικά) Government of South Tyrol.

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καστέλ Σαν Ζίνο** |

* Art. *Zenoburg* in Oswald Trapp (a cura di), *Tiroler Burgenbuch II: Burggrafenamt*, Bolzano, Athesia, 1973.
* Volker Stamm, *Zum Erwerb der Burg St. Zenoberg durch die Tiroler Landesfürsten*, in "Der Schlern", 81, 2007, pp. 62-65.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 247426953
* GND: 7639602-2

 |

 |
Το **Googleplex** είναι το εταιρικό σύμπλεγμα των κεντρικών γραφείων της Google, Inc. και της μητρικής εταιρείας Alphabet Inc. που βρίσκεται στο 1600 Amphitheater Parkway του Μάουνταϊν Βιου στην Κομητεία Σάντα Κλάρα της Καλιφόρνια στις Ηνωμένες Πολιτείες κοντά στο Σαν Χοσέ.

Το αρχικό συγκρότημα, με χώρο γραφείων επιφάνειας 2.000.000 τετραγωνικών ποδών (190.000 τ.μ.), είναι το δεύτερο μεγαλύτερο κτιριακό συγκρότημα της Google. (Το μεγαλύτερο κτίριο της Google είναι το κτήριο 111 Eighth Avenue της Νέας Υόρκης αξίας 2.900.000 τετραγωνικών ποδών (270.000 τ.μ.), το οποίο η Google αγόρασε το 2010.) Με την προσθήκη Bay View της έκτασης 1.100.000 τετραγωνικών ποδών (100.000 τ.μ.) το 2015, το Googleplex έγινε το μεγαλύτερο κτιριακό συγκρότημα της Google με χωρητικότητα 3.100.000 τετραγωνικών ποδών (290.000 τ.μ.).

Το "Googleplex" είναι *portmanteau* της Google, σύνθεση (δηλαδή κτιριακό συγκρότημα) και αναφορά στο *googolplex*, το όνομα που δίνεται στο μεγάλο αριθμό 10(10100) ή 10googol.

Παραπομπές
----------

1. ↑  Strickland, Jonathan (4 Αυγούστου 2008). «HowStuffWorks "Introduction to How the Googleplex Works"». Howstuffworks.com. Ανακτήθηκε στις 24 Μαΐου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Googleplex** |

* Life in the Googleplex 2006 Photo Essay Αρχειοθετήθηκε 2011-08-18 στο Wayback Machine. από περιοδικό *Time*
* Googleplex East: Inside Google's New York City Headquarters Αρχειοθετήθηκε 2007-02-19 στο Wayback Machine. από *Information Week*
* A Video Tour of Googleplex στο YouTube
* Biking around Googleplex στο Kinomap
* Andrew Norman Wilson's Viral Video "Workers Leaving the Googleplex"
Το κάστρο σε χαρακτικό του 1850
Το **Καστέλ Βόλκενσταϊν** ή **Μπουργκ Βόλκενσταϊν**, *Κάστρο Βόλκενσταϊν*, (ιταλικά : Castel Wolkenstein, γερμανικά : Burg Wolkenstein), είναι κάστρο του νότιου Τιρόλου στην βορειοανατολική Ιταλία. Βρίσκεται στον Ιταλικό δήμο Σέλβα ντι Βαλ Γκαρντένα στις Δολομιτικές Άλπεις στην περιφέρεια Τρεντίνο-Άλτο Άντιτζε.

Ιστορία του κάστρου
-------------------

Το κάστρο είναι η έδρα του οίκου των Βόλκενσταϊν-Τρόστμπουργκ του Τιρόλου. Το κάστρο χτίστηκε τον δέκατο τρίτο αιώνα, σε μια στενή κοιλάδα μέσα σε μια σχισμή των Άλπεων. Δεν είχε μάλιστα σε όλες τις πλευρές τοίχο χτισμένο αλλά χρησιμοποιήθηκαν τα πετρώματα του βουνού. Το 1237 αναφέρεται ότι ανήκε στον *Άρνολντ φον Μάουλραπ*, το κτίριο στη συνέχεια πέρασε στα χέρια του οίκου των *φον Καστελρούτ*. Το 1293 ανήκε στην οικογένεια *φον Πράντελ Φιλλάντερς* όπου η τελευταία απόγονος παντρεύτηκε το 1360 κάποιον *Βόλκενσταϊν* από τον οποίο απέκτησε και το σημερινό του όνομα. 

Το κάστρο σήμερα είναι ερειπωμένο , ελάχιστα ίχνη σώζονται από τα εξωτερικά του τείχη και ερείπια κτιρίων. Εδώ, αναφέρει μια τοπική παράδοση ότι πέρασε κάποια από τα παιδικά του καλοκαίρια, ο Αυστριακός ποιητής και συνθέτης Όσβαλντ φον Βόλκενσταϊν (Oswald von Wolkenstein) κάτι που σήμερα αμφισβητείται.

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καστέλ Βόλκενσταϊν** |

* *Il paesaggio fortificato - Castelli e residenze*. Di Flavio Conti Pubblicato da Taylor & Francis, 2004 ISBN 88-09-04006-6

Πηγές
-----

* Franz Huter (Hrsg.): *Handbuch der historischen Stätten. Österreich. Band 2: Alpenländer mit Südtirol.* Kröner, Stuttgart 1966, S. 577
* M. Perlunger: *Ruine Wolkenstein.* In: *Der Schlern*, 1, 1920, S. 388–389
* Anton Schwob: *Oswald von Wolkenstein. Eine Biographie.* Athesia, Bozen 1977, S. 15 f. ISBN 88-7014-073-3
* Otto Stolz: *Politisch-historische Landesbeschreibung von Südtirol.* Schlern-Schriften Bd. 40. Innsbruck 1937–1939, S. 381–384
* Nicolò Rasmo: *Wolkenstein.* In: Oswald Trapp: *Tiroler Burgenbuch. Band IV: Eisacktal.* 2. Auflage. Athesia, Bozen 1984, ISBN 88-7014-366-X, S. 223–234.

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Castel Wolkenstein  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. ↑  «Monumentbrowser» (Γερμανικά, Ιταλικά) Government of South Tyrol.
Το **Google Doodle** είναι μια ειδική, προσωρινή και μοναδική τροποποίηση του λογότυπου στις αρχικές σελίδες της Google προς τιμήν διαφόρων γιορτών, γεγονότων, επιτευγμάτων και ατόμων. 

Το πρώτο Google Doodle τιμούσε το φεστιβάλ Burning Man το 1998 και σχεδιάστηκε από τον Λάρρυ Πέιτζ και τον Σεργκέι Μπριν για να ειδοποιήσει τους χρήστες για την απουσία τους σε περίπτωση που οι διακομιστές δεν ανταποκρίνονταν. Τα επόμενα Doodle σχεδιάζονταν με σύμβαση μέχρι το 2000, όταν ο Πέιτζ και ο Μπριν ζήτησαν από τον υπεύθυνο δημοσίων σχέσεων Ντένις Χουάνγκ (Dennis Hwang) να σχεδιάσει ένα λογότυπο για την Ημέρα της Βαστίλης. Από τότε, μια ομάδα υπαλλήλων που ονομάζονται Doodlers οργανώνουν και δημοσιεύουν τα Doodles.

Αρχικά, τα Doodles δεν ήταν κινούμενα ούτε είχαν υπερσυνδέσμους, ήταν απλά εικόνες με κείμενο που εμφανίζονταν περνώντας από πάνω τους το ποντίκι που περιγράφει το θέμα. Τα doodles αυξήθηκαν σε συχνότητα όσο και σε πολυπλοκότητα από τις αρχές του 2010. Τον Ιανουάριο του 2010 το πρώτο κινούμενο Doodle τίμησε τον Ισαάκ Νεύτωνα. Το πρώτο διαδραστικό Doodle εμφανίστηκε σύντομα μετά τον εορτασμό του Pac-Man και οι υπερσύνδεσμοι άρχισαν να προστίθενται στα Doodles, συνήθως συνδέοντας σε μια σελίδα αποτελεσμάτων αναζήτησης για το θέμα του Doodle. Έως το 2014, η Google είχε δημοσιεύσει πάνω από 2.000 περιφερειακά και διεθνή Doodles σε όλες τις ιστοσελίδες της, που συχνά φιλοξενούν καλλιτέχνες, μουσικούς και προσωπικότητες.

Παραπομπές
----------

1. ↑  «Doodle 4 Google». Google.com. Ανακτήθηκε στις 23 Απριλίου 2014.
2. ↑  «Burning Man Festival». Google.com. 30 Αυγούστου 1998. Ανακτήθηκε στις 23 Απριλίου 2014.
3. ↑  «Meet the people behind the Google Doodles». *The Guardian*. 12 Απριλίου 2014. Ανακτήθηκε στις 27 Σεπτεμβρίου 2014.
4. ↑  «Isaac Newton's birth marked by Google Doodle». *The Telegraph*. 4 Ιανουαρίου 2010. Ανακτήθηκε στις 30 Σεπτεμβρίου 2014.
5. ↑  Nelson, Randy (21 Μαΐου 2010). «Google celebrates Pac-Man's 30th anniversary with playable logo». Joystiq. Αρχειοθετήθηκε από το πρωτότυπο στις 6 Οκτωβρίου 2014. Ανακτήθηκε στις 30 Σεπτεμβρίου 2014.
6. ↑  «Google blunder over D-Day doodle». BBC News. 6 Ιουνίου 2014. Ανακτήθηκε στις 30 Σεπτεμβρίου 2014.
7. ↑  «How Google made its Valentine's Day Doodle». Time Magazine. 14 Φεβρουαρίου 2014. Ανακτήθηκε στις 30 Σεπτεμβρίου 2014.
Συντεταγμένες: 18°12′4″N 16°22′2″E﻿ / ﻿18.20111°N 16.36722°E﻿ / 18.20111; 16.36722

Το Καφέ Μουζέουμ, Βιέννη
Το **Καφέ Μουζέουμ** (Café Museum) είναι ένα από τα πολυάριθμα λογοτεχνικά και καλλιτεχνικά καφέ της Βιέννης. Βρίσκεται στο κέντρο της πόλης στον αριθμό 7 της Οδού Operngasse (Karlplatz) και αποτελεί τυπικό δείγμα των καφενείων της αυστριακής πρωτεύουσας. 

Στο Καφέ Μουζέουμ συγκεντρώνονταν συγγραφείς και καλλιτέχνες για να σχολιάσουν τα γεγονότα της βιενέζικης κοινωνικής ζωής, αλλά και την τρέχουσα πολιτική κατάσταση, τα νέα λογοτεχνικά και καλλιτεχνικά ρεύματα σ’ άλλες ευρωπαϊκές πόλεις, χωρίς να λείπουν τα αθώα μεταξύ τους πειράγματα και οι «πιπεράτες» ιστορίες και τα ανέκδοτα. 

Ανάμεσα στις διασημότητες που σύχναζαν στο Καφέ Μουζέουμ περιλαμβάνονται: οι ζωγράφοι Γκούσταβ Κλιμτ, Έγκον Σίλε και Όσκαρ Κοκόσκα, οι συγγραφείς Καρλ Κράους, Γκέοργκ Τρακλ, Ελίας Κανέττι και Ρόμπερτ Μούζιλ, οι συνθέτες Άλμπαν Μπεργκ, Φραντς Λέχαρ και Όσκαρ Στράους κ. ά. 

Το Καφέ Μουζέουμ ήταν επίσης για πολλά χρόνια το προσφιλές καταφύγιο των Ελλήνων σπουδαστών της γειτονικής Πολυτεχνικής Σχολής της Βιέννης (Technische Hochschule von Wien). Μαζεύονταν εδώ τις βραδινές ώρες για να ενημερωθούν από τις εφημερίδες του καφενείου για τη βιενέζικη και ξένη ειδησεογραφία και να μελετήσουν παράλληλα στο ζεστό περιβάλλον του τα συγγράμματά τους.

Καφέ Μουζέουμ (εσωτερικό)
Το Καφέ Μουζέουμ σχεδιάστηκε το 1899 από τον πρωτοπόρο Αυστριακό αρχιτέκτονα Άντολφ Λόος (Adolf Loos, 1870 – 1933) και το διακρίνει γεωμετρική απλότητα και αποφυγή κάθε περιττής διακόσμησης. Ο διάσημος Γερμανοαυστριακός σχεδιαστής βιομηχανικών επίπλων Μίχαελ Τόνετ (Michael Thonet, 1796 – 1871) σχεδίασε τις λειτουργικές κουνιστές πολυθρόνες, τις επονομαζόμενες «καρέκλες καφενείου», καθώς και τις φορητές κρεμάστρες, τους «καλόγερους» για τα καπέλα.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καφέ Μουζέουμ** |

* cafemuseum.at Ιστοσελίδα του Καφέ Μουζέουμ



1. 1 2  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 11059. Ανακτήθηκε στις 31  Ιουλίου 2018.
2. ↑  www.geschichtewiki.wien.gv.at/Caf%C3%A9\_Museum. Ανακτήθηκε στις 1  Νοεμβρίου 2020.
Το **good kid, m.A.A.d city** είναι το δεύτερο άλμπουμ του Αμερικανού ράπερ Κέντρικ Λαμάρ. Κυκλοφόρησε στις 22 Οκτωβρίου 2012 μέσω της Τop Dawg Entertainment, Aftermath Entertainment και Interscope Records. Το άλμπουμ είναι το μεγάλο σουξέ για τον Λαμάρ. 

Το άλμπουμ ηχογραφήθηκε σε διάφορα στούντιο στην Καλιφόρνια, με παραγωγούς όπως τον Dr. Dre, Just Blaze, Pharrell Williams, Hit-Boy, Scoop DeVille, Jack Splash, and T-Minus, να συμβάλλουν στην παραγωγή. Με τον υπότιτλο "Ταινία μικρού μήκους από τον Κέντρικ Λαμάρ"στο εξώφυλλο, το concept του άλμπουμ ακολουθεί τις εμπειρίες της εφηβείας του Λαμάρ μέσω των πληγμένων απ'τα ναρκωτικά δρόμων και lifestyle των συμμοριών του Κόμπτον. Το άλμπουμ κέρδισε τέσσερα Βραβεία Γκράμυ το 2014, συμπεριλαμβανομένου του Άλμπουμ της Χρονιάς.
Πήλινο σβωλάκι (στο βάθος) που περιέχει βότσαλα μέτρησης (μπροστά).
Όστρακα μέτρησης. Εύρημα από τα Σούσα.
**Calculus** (λατ. *μικρός ασβεστόλιθος*) ονομάζονται τα βοηθήματα που χρησιμοποιούσαν για την καταμέτρηση αντικειμένων και αγαθών στην αρχαιότητα. Η εξέλιξή τους είναι συνυφασμένη με την εξέλιξη του αριθμητικού συστήματος και της γραφής.

Ιστορική αναδρομή
-----------------

Οι ναοί των αρχαίων πολιτισμών ήταν ταυτόχρονα και σημαντικά κέντρα εμπορίου και διακίνησης εμπορικών αγαθών, ενώ στα ανάκτορα άνθιζε η διοίκηση. Η καταμέτρηση με τα δάκτυλα ήταν βέβαια μια εύκολη και ικανή λύση στον ιδιωτικό τομέα, υστερούσε όμως ως μέθοδος για χρήση στο εμπόριο και στην διοίκηση. Εφόσον ακόμα δεν είχαν αναπτυχθεί τα μαθηματικά και η γραφή σε αξιόλογο βαθμό, η σίγουρη και ασφαλής καταγραφή των αγαθών που συσσωρεύονταν ή διακινούνταν, ιδιαίτερα σε μεγάλες ποσότητες, ήταν ένα σημαντικό πρόβλημα που χρειάζονταν καίρια λύση. Έτσι αρχικά χρησιμοποιούνταν βοτσαλάκια, τα οποία λειτουργούσαν όχι ως πληρωμή, αλλά απλά ως απόδειξη της εκάστοτε ποσότητας, π.χ. 100 σακιά ρύζι συνοδεύονταν από ένα πουγκί με 100 βοτσαλάκια. Ήταν ευκολότερο να μετρηθούν 100 βοτσαλάκια αντί για 100 σακιά ρύζι. Από την συχνή χρήση του συστήματος αυτού αναπτύχθηκαν παραλλαγές που εξυπηρετούσαν περισσότερο, π.χ. διάφοροι πήλινοι σβώλοι με περιεχόμενο έναν συγκεκριμένο αριθμό από βότσαλα, και με μια επιγραφή που ανέφερε το περιεχόμενο. Η επόμενη εξέλιξη ήρθε με την αντικατάσταση των πήλινων σβώλων με απλές πινακίδες που έφεραν μόνο την επιγραφή, ή χαραγμένα όστρακα. 

Το σύστημα αυτό χρησιμοποιήθηκε στην Μικρά Ασία από το 8000 ως το 3000 π.Χ. ενώ γύρω στο 3400 π.Χ. εμφανίζεται η σφηνοειδής γραφή των Σουμέριων στη Μεσοποταμία, και η γραφή των Αιγυπτίων.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Calculus** |

* Denise Schmandt-Besserat: *How Writing Came About.* University of Texas Press 1996, ISBN 978-0-292-77704-0
* Denise Schmandt-Besserat: *Vom Ursprung der Schrift. Αρχειοθετήθηκε 2018-03-11 στο Wayback Machine.* In: Spektrum der Wissenschaft, 12/1978, S. 4-13
Το **Καστέλ Καζανόβα** (ιταλικά : *Castel Casanova*, γερμανικά : *Castello Neuhaus*), είναι κάστρο της βόρειο-ανατολικής Ιταλίας. Βρίσκεται στις Άλπεις στην κοιλάδα Βάλε Αουρίνα στην περιφέρεια Τρεντίνο-Άλτο Άντιτζε.

Το κάστρο
Το κάστρο είναι γνωστό και σαν **Castello Neuhaus** το σημερινό όνομα στην πραγματικότητα είναι η απόδοση του ονόματος από τα γερμανικά στα ιταλικά πριν τον Β' παγκόσμιο πόλεμο από την φασιστική κυβέρνηση της Ιταλίας. Με την ονομασία *Neuhaus* ήταν γνωστό στον μεσαίωνα το Καστέλο Τούρες, στους άρχοντες του ανήκε το Καζανόβα.

Το κάστρο χτίστηκε μεταξύ 1240 και 1245 από τους άρχοντες του Τάουφερ, σε περίοδο πολέμου κατά των αρχόντων της Ροντάνκ (Rodank). Το 1248 αναφέρεται ότι ο μητροπολίτης του Μπρίξεν ζήτησε την κατεδάφιση του αλλά αυτό δεν έγινε. Με το πέρασμα των χρόνων το κάστρο πέρασε σε παρακμή κι άλλαξε πολλούς ιδιοκτήτες έως το 1914 που έγινε ανοικοδόμηση του. 

Στην πλατεία κάτω από το κάστρο, χτίστηκε το 1601 ένα μικρό εκκλησάκι, ενώ το παλάτι του κάστρου ξαναχτίστηκε στις αρχές του εικοστού αιώνα. Το 1752 αναφέρεται ιδιοκτήτης του ο *Count Künigl* όπου έχτισε την κατοικία του στις πλαγιά του λόφου σε στυλ μπαρόκ. Έπειτα πέρασε στην ιδιοκτησία οικογένειας καλλιτεχνών και χρησιμοποιήθηκε σαν εργαστήρι, και το 1924 στην ιδιοκτησία του Κόμη *Cäsar Straßaldo-Grafenberg*. 

Στο κάστρο φιλοξενήθηκε την περίοδο 1422-1426 ο Όσβαλντ φον Βολκενστάιν *(Oswald von Wolkenstein)*, ένας από τους πιο διάσημους ποιητές και συνθέτες του δέκατου πέμπτου αιώνα στην Αυστρία. Έγραψε για το τοπίο και τις όμορφες γυναίκες της κοιλάδας Τάουφερ (Tauferer).

Παραπομπές
----------

1. 1 2 3 4  *Atlante castellano d'Italia*.
2. ↑  «Monumentbrowser» (Γερμανικά, Ιταλικά) Government of South Tyrol.
3. ↑  *Wiki Loves Monuments Italia*.
4. ↑  Cfr. Alan Robertshaw, Oswald von Wolkenstein, Schloß Neuhaus und das "Hans Maler"-Lied (Kl. 102), in «Tiroler Heimat», 58, 1994, pp. 31-41.

Βιβλιογραφία
------------

* Art. Burg Neuhaus in Magdalena Hörmann-Weingartner (a cura di), Tiroler Burgenbuch, vol. IX: Pustertal, Bolzano, Athesia, 2003.

Εξωτερικοί σύνδεσμοι
--------------------

* Η επίσημη ιστοσελίδα του Κάστρου (σε ιταλικά & γερμανικά)
* Σελίδα για το κάστρο Castello di Casanova a Gais in Alto Adige (στα ιταλικά )

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καστέλ Καζανόβα** |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Castel Casanova  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Καρλόττα**, γερμ.: Charlotte von Nassau-Dillenburg-Schaumburg και μετά τον γάμο της von Anhalt-Bernburg-Hoym (25 Σεπτεμβρίου 1672 – 1700) από τον Οίκο του Νάσσαου ήταν κόρη του πρίγκιπα του Νάσσαου-Σάουμπουργκ και με τον γάμο της έγινε πριγκίπισσα του Άνχαλτ-Τσάιτς-Χόυμ.

Βιογραφία
---------

Γεννήθηκε στη Βόρεια Ρηνανία-Βεστφαλία και ήταν κληρονόμος της κομητείας του Χόλτσαπελ και της κυριότητας του Σάουμπουργκ. Ήταν η τρίτη κόρη του Aδόλφου πρίγκιπα του Nάσσαου-Σάουμπουργκ και της Ελισάβετ-Καρλόττας, κόρης του Πέτρου-Μέλαντερ κόμη του Χόλτσαπελ. 

Η Καρλόττα ανακηρύχθηκε ο μοναδικός κληρονόμος της κομητείας του Χόλτσαπελ (η οποία περιλάμβανε τις πόλεις της Χόλτσαπελ και Σαρλότενμπεργκ) και της κυριότητας του Σάουμπουργκ.

Οικογένεια
----------

Με συμβόλαιο, που συνήφθη την 1η Σεπτεμβρίου 1690 μεταξύ του Βίκτωρα-Αμεδαίου πρίγκιπα του Άνχαλτ-Μπέρνμπουργκ και της Ελισάβετ-Καρλόττας κόμισσας του Χόλτσαπελ, η κόρη της, η Καρλόττα μνηστεύθηκε με τον γιο του, τον Λέμπρεχτ πρίγκιπα του Άνχαλτ-Τσάιτς-Χόυμ. Ο γάμος πραγματοποιήθηκε στο Σάουμπουργκ στις 12 Απριλίου 1692. Είχαν παιδιά:

* Βίκτωρ Α΄ (Σάουμπουργκ, 7 Σεπτεμβρίου 1693 - Σάουμπουργκ, 15 Απριλίου 1772), πρίγκιπας του Άνχαλτ-Μπέρνμπουργκ-Σάουμπουργκ-Χόυμ.
* Φρειδερίκος-Γουλιέλμος (Σάουμπουργκ, 12 Απριλίου 1695 - σκοτώθηκε σε μάχη στο Ντεναίν, 24 Ιουλίου 1712), απεβ. 17 ετών.
* Eλισάβετ-Καρλόττα (Μπέρνμπουργκ, 4 Δεκεμβρίου 1696 - Σάουμπουργκ, 14 Ιουνίου 1754).
* Χριστιανός (Μπέρνμπουργκ, 27 Νοεμβρίου 1698 - σκοτώθηκε σε δράση στο Παλέρμο, 29 Απριλίου 1720), απεβ. 22 ετών.
* Βικτώρια-Χέντβιχ (Μπέρνμπουργκ, 30 Ιανουαρίου 1700 - Σάουμπουργκ, 10 Φεβρουαρίου 1701), απεβ. 1 έτους.

Πέθανε, σε ηλικία 27 ετών, στις 31 Ιανουαρίου 1700, και είναι εντεταλμένος στην εκκλησία του Αγίου Αιγιντέν στο Bernburg της Γερμανίας.

Βιβλιογραφικές αναφορές
-----------------------

1. ↑  Ανακτήθηκε στις 28  Νοεμβρίου 2018.
2. ↑  Ανακτήθηκε στις 28  Νοεμβρίου 2018.
3. ↑  The Holzappel Case